Крушевски колбас

Може да се најде во месните гостилници и во месарниците во Крушево.Крушевскиот колбас и Вевчанскиот луканец се традиционални македонски колбаси кои од неодамна влегоа во светската арка на вкусови поддржана од организацијата ,,Slow Food”. Карактеристично за овие колбаси е тоа што при нивното производство не се користи нитритна сол. Поради тоа и нивниот рок на траење е ограничен на 3-10 дена. 
 Состав и приготвување 
Крушевскиот дробен колбас се прави исклучиво од свежо месо.

Главни состојки се:

 7,5 - 8 дела свинско (месо и сланина)
 2 - 2,5 дела говедско месо
 Праз
 Печени суви пиперки
 Зачини (сол, бибер, и други тајни состојки)
Месата, празот и пиперките се дробат (сечкаат) на ситни парчиња (1цм) и смесата се остава да отстои еден ден. 

Отстоената смеса се става во свинско црево и се прават парчиња од 15-20 цм. коишто се оставаат да се сушат (на одредена температура) 2-3 дена.

 Приготвување за јадење 
Колбасот најдобро е да се пече на скара, но може да се пече и во тавче. 

Најважно при печењето е да не се додава масло за да се зачува изворниот вкус на колбасот.

 Крушевски колбас со месо од дивеч 
Зимно време, кога е ловна сезона, кај крушевските месари може да се најде и варијантата на Крушевскиот колбас со месо од дивеч. 

Според нив ваквиот колбас ја зголемува половата моќ на мажите.
 Наводи 

Категорија:Месо
Категорија:Месна индустрија
Категорија:Крушево
Категорија:Македонска кујна
Категорија:Кулинарство